અમદાવાદઃ ત્રણ ભેજાબાજોએ મળીને ઓનલાઈન કોસ્મેટિક ઓર્ડર કરતા લોકોને છેતરવા માટે જે કિમિયો શોધ્યો તેને જોઈને ઓનલાઈન કન્ઝ્યુમર પોર્ટલવાળા પણ વિચારતા રહી ગયા. આ લોકો પ્રોડક્ટ ખરીદનાર અને પ્રોડક્ટર વેચનાર બંનેને અંધારામાં રાખીને ડુપ્લિકેટ પ્રોડક્ટની ડિલિવરી કરતા હતા અને ઓરિજનલ પ્રોડક્ટના રુપિયા પોતાન ખિસ્સામાં સેરવી લેતા હતા. શહેરના સાઇબર ક્રાઇમ સેલે ફરિયાદ મળ્યા બાદ કાર્યવાહી કરતા ત્રણેય વ્યક્તિની ધરપકડ કરી હતી.